Château de Malmaison

Château de Malmaison (fransk uttale: ​[ʃɑ.to də‿mal.mɛzɔ̃]) er et fransk château beliggende nær Seinen venstre bredd, rundt 15 kilometer vest for sentrum av Paris, i kommunen Rueil-Malmaison. Bygningen var residensen til Napoleon og hans første ektefelle, Joséphine de Beauharnais. Selv om keiserparet offisielt holdt hoff i Tuileries-palasset, så var Malmaison stedet de dro for å trekke seg tilbake. Ved parets skilsmisse i 1809 fikk Joséphine denne eiendommen og to andre slott, men hun tilbrakte mesteparten av tiden frem til sin død i 1814 på Malmaison. Malmaison var også Napoleons siste residens i Frankrike ved slutten av de hundre dagene i 1815. Malmaison anses i dag som et viktig historisk monument. Referanser Eksterne lenker Offisielt nettsted (en) Château de Malmaison – kategori av bilder, video eller lyd på Commons (en) Château de Malmaison – galleri av bilder, video eller lyd på Commons